laion/Wikipedia-Exotic huggingface dataset:
נפלת חזק

נפלת חזק היא סדרת טלוויזיה קומית מוקומנטרית שכתב מיקי גבע. הסדרה שודרה בערוץ עשר בשנים 2016-2017. במהלך הסיטקום, שולבו קטעי סטנד-אפ מהופעותיו של גבע. הסדרה הייתה מועמדת לפרסי האקדמיה לטלוויזיה לשנת 2017. הצצה לחייו של מיקי גבע, רגע לפני חתונתו עם ספיר זגורי. הסדרה עקבה אחרי ההכנות לחתונה, תגובות המשפחה וארגון האירוע. בעונה השנייה, עלילת הסדרה התמקדה בחיי הזוג לאחר הנישואין, פתיחת חשבון בנק משותף, קושי ברכישת דירה וכניסה להריון ראשון. מיקי גבע - בתפקיד עצמו גל סרי - ספיר זגורי גבע שחר חסון - בתפקיד עצמו רובי פורת שובל - נורית גבע איציק בן מלך - אלי גבע תקווה עזיז - סבתא של מיקי גל אמיתי - גל יוסי צברי - זרח צברי אורי הוכמן - שרון אשר נפלת חזק, במיזם "אישים" לתיעוד היצירה הישראלית נפלת חזק בVOD וואלה! דף הסדרה בפרסי האקדמיה לטלוויזיה לשנת 2017 ינאי בן גיגי, נפלת חזק: תאונת שרשרת של קלישאות, באתר nrg‏, 31 במאי 2016 סמדר שילוני,, "נפלת חזק": מיקי גבע באמת נפל, וזה כואב, באתר ynet, 30 במאי 2016 "נפלת חזק", באתר אידיבי ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
לודוויג הראשון, רוזן הסן

לודוויג הראשון, רוזן הסן (בגרמנית: Ludwig I. von Hessen;‏ 6 בפברואר 1402 – 17 בינואר 1458), הקרוי "השלו" היה רוזן הסן בין השנים 1413–1458. לודוויג נולד ב-6 בפברואר 1402 בשפאנגנברג, להרמן השני, רוזן הסן ולמרגרטה מהוהנצולרן-נירנברג, בתם של פרידריך החמישי, רוזן העיר נירנברג ואליזבת ממייסן. בשנת 1413 מת אביו, ולודוויג עלה לשלטון במקומו. בשנת 1425 פרץ עימות בין לודוויג לנסיכות הבוחר ממיינץ על תביעות לשלטון בהסן, ובמהלך מלחמת הסן-מיינץ שפרצה כתוצאה מכך, ספג הארכיבישוף קונרד השלישי ממיינץ תבוסה מכרעת בפולדה בשנת 1427. ב-17 בינואר 1458 מת לודוויג, ולאחר מותו רוזנות הסן חולקה בין בניו לודוויג שקיבל את הסן התחתית (הסן-קאסל), והיינריך שקיבל את הסן העילית (הסן-מרבורג). ב-13 בספטמבר 1436 התחתן לודוויג עם אנה מסקסוניה, רוזנת הסן, בתם של פרידריך הראשון, הנסיך הבוחר מסקסוניה וקתרינה מבראונשווייג-לינבורג, ממנה נולדו לו 5 ילדים: לודוויג השני, רוזן הסן התחתית (1438–1471) היינריך השלישי, רוזן הסן העילית (1440–1483) הרמן הרביעי מהסן, ארכיבישוף קלן (1450–1508) אליזבת (1453–1489), התחתנה עם יוהאן השלישי, רוזן נסאו-ויילבורג פרידריך (1458–1463) לודוויג עירוי. (אורכב 24.12.2018 בארכיון Wayback Machine) הסן (אורכב 24.12.2018 בארכיון Wayback Machine) Allgemeine Deutsche Biographie. הלהקה 52, Duncker & Humblot, לייפציג 1906, עמ'. 115. לודוויג הראשון, רוזן הסן, באתר "Find a Grave" (באנגלית)
האלות האטלנטיות

שמורת האלות האטלנטיות היא שמורת טבע במעלה רכס הר גריזים בשומרון שבה עשרות עצי אלה אטלנטית. שמורת האלות האטלנטיות ממוקמת סמוך לאמצע כביש הגישה ליישוב הר ברכה שברכס הר גריזים, ובצמוד לגבעת סנה יעקב ולמעיין עמשא (עין מח'נה). בשמורה עשרות עצי אלה אטלנטית, וכן עצי זית סביב מקאם המורכב משני חדרים וגומחת תפילה לכיוון מכה. במבנה נראים גם שני עמודים מעוטרים ועמוד נוסף בראש כיפת המבנה. בצד שרידי המבנה נמצא בור מים. בין העצים בשמורה גדלה צמחייה עשבונית, בפרט שעורת התבור ושעורת הבולבוסין. גם עיריוני צהוב נפוץ באזור, בייחוד בהר גריזים. בשמורה נמצאים גם שרידי היישוב העתיק ח’רבת א-נבי. בחורבה התגלה באביב 1985 בית קברות קדום מתקופת הברונזה התיכונה בארץ ישראל. בית הקברות נשדד ונהרס כליל ע”י שודדי עתיקות. לאחר שנתפסו נמצאו ברשותם שתי חרפושיות משובצות בטבעות ברונזה, שנבזזו מהאתר. כ-200 מטר צפונית לשמורה נמצאים מעיין עמשא, שתיעוד לנביעתו קיים עוד מימי התקופה הרומית בארץ ישראל [דרוש מקור], ובריכת ישמעאל. שמורת האלות האטלנטיות (אורכב 27.10.2018 בארכיון Wayback Machine), באתר תיירות שומרון (אורכב 23.04.2018 בארכיון Wayback Machine) האלות האטלנטיות וקבר השיי'ח, באתר רשות הטבע והגנים ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
אלוסולפאז אלפא

אלוסולפאז אלפא (elosulfase alfa) הוא החומר הפעיל בתרופה וימיזים (vimizim) המשמשת לטיפול בתסמונת מורקיו(אנ') אשר נגרמת על ידי חוסר באנזים N-אצטילגלקטוזאמין-6-סולפטאז(אנ'). אלוסולפאז אלפא הוא גרסה סינתטית של אנזים זה. התרופה וימיזים (אלוסולפאז אלפא) פותחה על ידי חברת ביומרין פרמסוטיקל אינק. (.BioMarin Pharmaceutical Inc). ואושרה לשימוש בארצות הברית על ידי מינהל המזון והתרופות האמריקאי (FDA), בשנת 2014. התרופה משמשת כטיפול אנזימטי חלופי; מחקר קליני שנערך בשנת 2014, אישר כי התרופה הייתה יעילה בחולים צעירים עם תסמונת מורקיו סוג A‏. מוקופוליסכרידוזיס מסוג IVA הנקראת גם תסמונת מורקיו, סוג A, היא מחלה מטבולית המשפיעה בעיקר על השלד. החומרה, גיל הופעת המחלה והתסמינים הקשורים אליה, שונים בין אדם לאדם. סימנים ותסמינים כוללים מגוון של ליקויים בשלד. חולים במחלה עלולים אף לסבול ממעורבות של מערכות איברים אחרות, כמו בעיות נשימה, או מחלת לב מסתמית. טיפול עם וימיזים היה יעיל ביותר לגבי תסמינים נשימתיים, פעילויות של חיי היומיום וגדילה, כפי שאושר במאמר שפורסם בשנת 2015. התרופה וימיזים מאושרת לשיווק בישראל, בצורת תרכיז להכנת תמיסה לאינפוזיה, ומיועדת לטיפול במוקופוליסכרידוזיס מסוג IVA (תסמונת מורקיו A, MPS IVA) בחולים בכל הגילאים. התרופה אינה נכללת בסל הבריאות. הערך "וימיזים - Vimizim", באתר "ויקיתרופות" עמוד התרופה במאגר התרופות של משרד הבריאות Hendriksz, C. et. al "Efficacy and safety of enzyme replacement therapy with BMN 110 (elosulfase alfa) for Morquio A syndrome (mucopolysaccharidosis IVA): a phase 3 randomised placebo-controlled study" Journal of Inherited Metabolic Disease. 37 (6): 979–990. doi:10.1007/s10545-014-9715-6. Mucopolysaccharidosis type IVA Hendriksz, C. et. al "Multi-domain impact of elosulfase alfa in Morquio A syndrome in the pivotal phase III trial" Molecular Genetics and Metabolism. 114 (2): 178–185. doi:10.1016/j.ymgme.2014.08.012. PMID 25284089. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רכס אוון (אנטארקטיקה)

רכס אוֹוֶן (באנגלית: Owen Ridge) הוא רכס גבוה וסלעי הנמצא בקצה הדרום מערבי של רכס סנטינל בהרי אלזוורת' שבאנטארקטיקה. שיא גובהו של הרכס הוא 3,200 מטרים מעל פני הים (בהר סטריבינג). אורכו של הרכס 41 קילומטרים. הרכס משתרע בין פסגת קארנארה לכיוון דרום מזרח עד פינת בוורס. ברכס נמצאים הר סאות'ויק ופסגת לישנס. ברכס נמצאים: הרכס מופה לראשונה על ידי הסקר הגאולוגי של ארצות הברית באמצעות סקרים על הקרקע, ותצלומי אוויר שצולמו על ידי צי ארצות הברית בין השנים 1960–1957. שמו של הרכס ניתן לו על ידי הוועדה המייעצת לשמות אנטארקטיים, בשנת 1974. הרכס נקרא על שם תומאס ב. אוון (Thomas B. Owen) שהיה משנה למנהל התוכנית הלאומית והבינלאומית של הקרן הלאומית למדע של ארצות הברית. רכס אוון באתר הסקר הגאולוגי של ארצות הברית רכס אוון באתר הגאזט האנטארקטי של ממשלת אוסטרליה תצלום לוויין של אזור רכס אוון תחזית מזג אוויר עדכנית ארוכת טווח עבור רכס אוון מידע גאוגרפי והיסטורי הפרסום הרשמי של הוועדה המייעצת לשמות אנטארקטיים
מקאסרמין

מקאסרמין (mecasermin) הידוע גם כגורם גדילה הומני רקומביננטי דמוי-אינסולין-1 (recombinant human insulin-like growth factor-1 or rhIGF-1), הוא צורה רקומביננטית של גורם גדילה דמוי-אינסולין-1 (IGF-1) של אדם, ומשמש כחומר הפעיל של התרופה אינקרלקס (increlex), המיועדת לטיפול ארוך-טווח של עיכוב גדילה(אנ') וקומה נמוכה(אנ'), בילדים עם חוסר ראשוני וחמור של IGF-1 ‏(IGFD), למשל עקב שיבוש במסלול הורמון הגדילה(אנ') או עקב תסמונת לרון (אי-רגישות להורמון גדילה). התרופה אינקרלקס משמשת כטיפול חלופי ב-IGFD או בתסמונת לרון. IGFD או תסמונת לרון, נובעים בדרך כלל, מפגם בקולטן להורמון הגדילה (GHR). אי-תפקוד של GHR מתאפיין על ידי היפוסמטוטרופיזם קליני, המתבטא בקומה נמוכה, איחור בגיל העצמות ומלווה לעיתים, בהכחלה של לובן העין וניוון של הירך. חולי תסמונת לרון הם בעלי רמות נמוכות של IGF-1, למרות רמות נורמליות או גבוהות של הורמון גדילה. התרופה אינקרלקס משווקת כתמיסה סטרילית, להזרקה תת-עורית(אנ'). התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. חומר פעיל דומה, מקאסרמין רינפאבאט(אנ'), מצוי בתרופה איפלקס (Iplex) המשלבת rhIGF-1 עם חלבון הקושר את גורם הגדילה דמוי-האינסולין (insulin-like growth factor binding protein-3 או IGFBP-3).‏ IGFBP-3 משמש כדי להאריך את משך הפעולה של IGF-1 בגוף האדם. Increlex Prescribing Information US FDA Fintini, D; Brufani, C; Cappa, M "Profile of mecasermin for the long-term treatment of growth failure in children and adolescents with severe primary IGF-1 deficiency" herapeutics and clinical risk management. 5 (3): 553–9. doi:10.2147/tcrm.s6178. PMC 2724186. PMID 19707272. Increlex באתר Drugs.com Increlex Scientific Discussion EMA
רכס אוון

האם התכוונתם ל... אנטארקטיקה רכס אוון (אנטארקטיקה) – רכס הרים בהרי אלזוורת' שבאנטארקטיקה האוקיינוס ההודי רכס אוון (תת מימי) – רכס תת-מימי בין הים הערבי והאוקיינוס ההודי פפואה גינאה החדשה רכס אואן סטנלי – רכס הרים בדרום מזרח פפואה גינאה החדשה ארצות הברית רכס אוון (פנסילבניה) – מצוק בסמוך לעיירה שירליסברג במדינת פנסילבניה שבארצות הברית
רום כרמל 1300

רום כרמל 1300 הייתה מכונית משפחתית מתוצרת אוטוקרס ("תעשיות רום כרמל") אשר יוצרה והורכבה בטירת כרמל דרומית לחיפה בין השנים 1976–1978. הדגם הראשוני של "רום כרמל 1300" התבסס על דגמי הגלבוע, ובהמשך התבסס על דגם "13/60" קודמתה, שהתבססה על ה"סוסיתא 12". "רום כרמל 1300" קרויה על שם רום כרמל שהיא הנקודה הגבוהה ביותר בהר הכרמל בגובה 546 מטר מעל פני הים. דגם ה"רום כרמל 1300" נבנה מפיברגלס. מנוע הרכב בנפח 1,297 סמ"ק היה מתוצרת "פורד UK" של דגם האסקורט. הדגם יוצר בתצורת סדאן, ממנה נמכרו 1,250 יחידות ובתצורת סטיישן ומסחריות שיוצרו עבור דואר ישראל ומהן נמכרו 330 יחידות. תעשיית רכב בישראל אתר תעשיית הרכב הישראלית סיפורה של אוטוקרס הישראלית עלון תעשיית המכוניות בישראל 16 דצמבר 2014, באתר התאחדות בולאי ישראל "רום כרמל 1300" - הטנדר הסודי של רום כרמל תעשיית הרכב הישראלית כרמל סוסיתא מה שביניהן כלכליסט, תומר הדר, 18 במרץ 2013 כרמל גלבוע ורום 1300 בני אביעד
ג'וליה טופאנה

ג'וליה טופאנה (באיטלקית: Giulia Tofana; לפעמים Toffana, Tophana, הוצאה להורג ברומא, יולי 1659) הייתה מרעילה מקצועית ורוצחת איטלקייה. היא הייתה מפורסמת בשל כך שהייתה מוכרת רעל לנשים שרצו לרצוח בעלים מתעללים. היא המציאה את הרעל המפורסם "אקווה טופאנה", אשר נקרא על שמה. המידע על הרקע שלה הוא מועט. ייתכן שהייתה בתה של תופאניה ד'אדאמו, אשר הוצאה להורג בפלרמו ב-12 ביולי 1633, לאחר שהורשעה ברצח בעלה פרנסיס. טופאנה העבירה את זמנה בחברת רוקחים, והייתה נוכחת כאשר הכינו שיקויים, וכך למדה לעשות זאת בעצמה, עד שבסופו של דבר גם פיתחה רעל משלה - "אקווה טופאנה". עם זאת, אפשרי גם כי הייתה זו אמה שהמציאה את הרעל והעבירה את המתכון לבתה. המרכיב העיקרי ברעל היה ארסן. טופאנה החלה למכור את הרעל לנשים שרצו להיות אלמנות. הבת שלה, ג'ירולאמה ספרה, גם השתתפה בפעילות זו. במרוצת הזמן, היא העבירה את העסק שלה מפלרמו לנאפולי ואז לרומא. טופאנה הרגישה סימפתיה למעמדן הנמוך של נשים, ולרוב מכרה את הרעל שלה לנשים שהיו לכודות בנישואים קשים, עם נסיבות של התעללות. היא נודעה בתור חברתן של נשים במצוקה, וקיבלה הפניות והמלצות רבות. החומר שמכרה היה ללא צבע או ריח, ונראה ככל מוצר קוסמטי שהיה נהוג על נשים לרכוש בתקופה. עסקה של טופאנה נודע לבסוף לרשויות הדת; על פי הסיפור, לקוחה כבר שמה את הרעל במרק של בעלה, אך ברגע האחרון נבהלה, ובעלה הבין שמשהו קורה, ואילץ ממנה את האמת. הוא היה זה שהודיע לחיילי האפיפיור. ואולם, טופאנה הייתה כל כך פופולרית, שהמקומיים הגנו עליה מפני מעצר. היא ברחה לכנסייה, שבה הוענק לה מקלט. אך עד מהרה, התפשטה שמועה לפיה טופאנה הרעילה את המים ברומא, ועם הפאניקה הגוברת, השוטרים פרצו לתוך הכנסייה ולקחו את טופאנה לחקירה. תחת עינויים, היא הודתה בהרעלת 600 גברים ברומא בלבד בשנים 1633–1651, אך לא ניתן לאשר את הטענה הזו מבחינה היסטורית, הן בשל העינויים שעברה, וגם מכיוון שהרעל שלה זכה לתפוצה מאוד נרחבת. בסופו של דבר היא הוצאה להורג ביולי 1659 ברומא (בקמפו די פיורי), ביחד עם בתה ג'ירולאמה ספרה, שכונתה "האסטרולוגית של לונגארה" (Astrologa della Lungara)). גם שלושת עוזריה הוצאו להורג יחד איתה. לאחר מותה הושלכה גופתה מעבר לחומת הכנסייה אשר סיפקה לה מקלט. כמה מלקוחותיה ומספר ספקים של הרעל שהמציאה נעצרו גם הם והוצאו להורג, בעוד אחרים נזרקו למתקני מעצר וצינוקים. ישנם מספר פרטים היסטוריים לא ברורים או סותרים לגבי סיפורה של טופאנה. באופן כללי, מוסכם שהייתה לה קריירה בת יותר מחמישים שנה. עם זאת, על פי חלק מהרישומים ההיסטוריים, העסק שלה שגשג בפלרמו כבר בשנות ה-1630, ועל פי רישומים אחרים היא עדיין הייתה בחיים ובמאסר מאה שנה מאוחר יותר. רוב החוקרים סבורים שהרעל שלה היה מבוסס-ארסן, אך יש כאלה שטוענים לחומרים אחרים. האגדה מספרת כי וולפגנג אמדאוס מוצרט הורעל באמצעות אקווה טופאנה, אך אין להשערה זו בסיס היסטורי כלשהו. במקורות קיים לעיתים בלבול בין טופאנה להירונימה ספארה, המכונה "לה ספארה", אישה עם מקצוע דומה באיטליה בערך באותו הזמן. כפי הנראה, הכוונה הייתה בעצם לבתה, ג'ירולאמה ספרה, ושזה היה כינוי נוסף ל"Astrologa della Lungara". Meet The Woman Who Poisoned Makeup To Help Over 600 Women Murder Their Husbands, Genevieve Carlton, Medium, Mar 2 2018 6 Legendary Poisons and 1 Legendary Antidote, LIVIUS DRUSUS MENTAL FLOSS MAY 25, 2016 Aqua Tofana: slow-poisoning and husband-killing in 17th century Italy, Blast from the Past, April 6' 2015
ליסה גרף

ליסה קולין גרף (באנגלית: Lisa Colleen Graff; גם ידועה בשם העט "איילה ניל" (Isla Neal) נולדה ב-10 בינואר 1981) היא סופרת ילדים ונוער אמריקאית. ספריה הגיעו לרשימות רבי מכר, ונכנסו לרשימות ספרים מומלצות במדינות רבות בארצות הברית. ליסה גרף נולדה בינואר 1981 וגדלה בביג בר, קליפורניה. יש לה אח גדול. את הסיפור הראשון שלה, "The Strangest Flower", היא כתבה בגיל שמונה, כיוון שהייתה משועממת. למדה תואר ראשון באוניברסיטת קליפורניה בלוס אנג'לס. למרות שתמיד כתבה סיפורים, החלה לחשוב ברצינות על פרסום הסיפורים, לאחר שבשנה השנייה ללימודים הייתה בתוכנית חילופי סטודנטים באיטליה, והפרופסור שלה ללימודי שפה הציע לסייע לה בתרגום סיפור שכתבה לאיטלקית. לאחר הלימודים עברה לניו יורק, והמשיכה לתואר שני באמנות (MFA (אנ')) בכתיבה יוצרת לילדים מהNew School בניו יורק. לאחר שעבדה במשך חמש שנים כעוזרת עורך בהוצאת הספרים "Farrar, Straus & Giroux" לילדים ונוער, היא עברה לכתיבה במשרה מלאה מביתה בפנסילבניה. ספריה של גרף זכו במספר פרסים, נמצאים ברשימות הספרים הממולצות של 40 ממדינות ארצות הברית, והיו ברשימת רבי המכר של רשתות ספרים גדולות. הספר "פקעת של קשרים" היה מועמד לזכייה בפרס הספר הלאומי לשנת 2013. כמו כן היה ברשימת ספרי הילדים המומלצים ביותר של אמזון לשנת 2013. הספר "Lost in the sun" היה ברשימת ספרי הילדים המומלצים של אמזון לשנת 2015. גרף גם כותבת ספרים לבני נוער תחת שם העט "איילה ניל" (Isla Neal), והוציאה את סדרת הספרים "Ever Expending Universe". היא עובדת כמורה מן החוץ ומלמדת קורס בספרות ילדים במקדניאל קולג' (McDaniel College) במרילנד. (2007) The Thing About Georgie (2008) The Life and Crimes of Bernetta Wallflower (2009) Umbrella Summer (2010) Sophie Simon Solves Them All (2012) Double Dog Dare (2013) A Tangle of Knots "פקעת של קשרים" (תרגום: נעה בן פורת)- הספר נבחר לאחד מספרי הילדים הטובים והמומלצים באתר אמזון לשנת 2013. היה מועמד לפרס הNational Book Award ועוד פרסים נוספים. (2014) Absolutely Almost (2015) Lost in the Sun - ברשימת ספרי הילדים המומלצים של אמזון לשנת 2015 ופרסים נוספים (2016) A Clatter of Jars (רשימת פרסים) (2017) The Great Treehouse War (2016) It Is Not Time for Sleeping (2017) Funny Girl - אוסף של סיפורים קצרים שנכתבו על ידי סופרות ילדים. ליסה גרף כתבה אחד מהסיפורים סדרת Ever Expending Universe על ידי איילה ניל ומרטין ליכט: (2012) Mothership (2013) A Stranger Thing (2015) The World Forgot אתר האינטרנט הרשמי של ליסה גרף ליסה גרף, ברשת החברתית אקס (טוויטר) רשימת הספרים שליסה גרף כתבה ליסה גרף באתר Encyclopedia.com ריאיון עם ליסה גרף (אורכב 22.01.2019 בארכיון Wayback Machine) ליסה גרף בספריית הקונגרס אודות ליסה גרף האתר של ליסה גרף "Interview with Lisa Graff". Sweetonbooks. 2012. אורכב מ-המקור ב-2019-01-22. נבדק ב-20 בדצמבר 2018. {{cite web}}: (עזרה) "Lisa Graff". Penguin Random House. נבדק ב-20 בדצמבר 2018. {{cite web}}: (עזרה) "A Tangle of Knots". Lisa Graff. נבדק ב-20 בדצמבר 2018. {{cite web}}: (עזרה) "Best Books of 2013, children books 9-12". נבדק ב-20 בדצמבר 2018. {{cite web}}: (עזרה) "Best books of 2015 Best Children's Books of the Year". נבדק ב-20 בדצמבר 2018. {{cite web}}: (עזרה) "Isla Neal". Library of Congress. Lost in the Sun באתר של ליסה גרף "books by Isla Neal". thriftbooks. נבדק ב-20 בדצמבר 2018. {{cite web}}: (עזרה)
המפלגה הקומוניסטית של ספרד

המפלגה הקומוניסטית של ספרד (בספרדית: Partido Comunista de España; PCE) היא מפלגה קומוניסטית מרקסיסטית-לניניסטית בספרד. מאז 1986 חברה בקואליציית השמאל המאוחד (Izquierda Unida), גוש מפלגות שמאל המתמודדות יחדיו בבחירות. המפלגה נוסדה ב-1921, כתוצאה מפיצול מפלגת הפועלים הסוציאליסטית הספרדית (PSOE) לאגף סוציאל-דמוקרטי, שהמשיך להתקיים במסגרת PSOE ולאגף שהתקבל לקומינטרן כמפלגה קומוניסטית. באפריל 1931 הפכה המפלגה לחוקית במסגרת כינון הרפובליקה הספרדית השנייה. ב-1932 התפלגה ממנה המפלגה הקומוניסטית של קטלוניה (Partit Comunista de Catalunya) שפעלה בנפרד והתמזגה ב-1936 עם המפלגה הסוציאליסטית המאוחדת של קטלוניה. המפלגה הקומוניסטית, שרצה לקראת הבחירות של 1936 במסגרת החזית העממית, צברה תמיכה רבה לקראת מלחמת האזרחים בספרד, שפרצה באותה שנה והיוותה צינור אספקת מימון, ציוד וכוח אדם מברית המועצות לשם המלחמה בפשיסטים, בכללם ריכוז הבריגדות הבינלאומיות. ראשת המפלגה באותה עת הייתה דולורס איברורי (La Pasionaria) שניצבה בראשה עד 1960. עם זאת, המפלגה לא פעלה היטב יחד עם כוחות סוציאליסטים, דמוקרטים ואנרכיסטים אחרים כגון CNT, FAI ,UGT, PSUC ו-POUM וחיכוכים פנימיים אלה בין מפלגות השמאל תרמו לכישלון המערכה נגד פרנקו. לאחר ניצחון פרנקו וכינון משטרו, ב-1938, הוצאה המפלגה הקומוניסטית מחוץ לחוק. עם זאת, הייתה המפלגה הן בתוך ספרד, והן בגלות בצרפת, הכוח העיקרי שריכז את ההתנגדות העממית למשטר. כך הצטרפו למפלגה רבים שלא זיהו את עצמם כקומוניסטים, אך ביקשו לפעול נגד משטרו של פרנקו. חלק מחברי המפלגה לעלו בחוליות גרילה (El maquis) והוציאו לפועל התקפות טרור. מאידך, המפלגה שיתפה פעולה עם סינדיקט העובדים הממשלתי (Organización Sindical Española) כארגון עובדים חוקי. גם במקרה זה, התארגנו במסגרת איגוד העובדים של המפלגה עובדים שלא ראו בעצמם קומוניסטים, אך התנגדו למשטר פרנקו. ב-9 באפריל 1977, לאחר מות פרנקו וחזרת הדמוקרטיה, הכריז ראש ממשלת ספרד אדולפו סוארס על המפלגה כחוקית. המפלגה, מצידה, הגדירה עצמה כשייכת לזרם האירו-קומוניזם. מאז חזרתה ללגיטימיות עורכת המפלגה הפנינג המוני במדריד בחודש ספטמבר, בהשתתפות זמרים ולהקות מוזיקה, הנקרא Fiesta del PCE. בפסטיבל הראשון, שנערך ביוני 1977, לציון שובה של הדמוקרטיה, השתתפו 300,000 איש. בפסטיבל השני השתתפו כמיליון. מצע המפלגה מדבר על קידום החברה והמערכת הפוליטית הספרדית למהפכה בדרכים דמוקרטיות, לשם הגשמת יעדים סוציאליסטיים ומיטוט הקפיטליזם יחד עם תרומה לקידום הסויאליזם בעולם. המפלגה מגדירה עצמה כמהפכנית, אינטרציונליסטית, סולידרית, רפובליקנית, פמיניסטית וחילונית. מדיה וקבצים בנושא המפלגה הקומוניסטית של ספרד בוויקישיתוף אתר האינטרנט הרשמי של המפלגה הקומוניסטית של ספרד המפלגה הקומוניסטית של ספרד, ברשת החברתית פייסבוק המפלגה הקומוניסטית של ספרד, ברשת החברתית אקס (טוויטר) המפלגה הקומוניסטית של ספרד, ביישום טלגרם המפלגה הקומוניסטית של ספרד, ברשת החברתית אינסטגרם אתר ביטאון המפלגה, Mundo Obrero ("עולם העובדים") סיכום ארבעים שנות לגיטימיות, אל פאיס, 9 באפריל 2017 דוח מפלגות שמאל קיצוני באירופה, 2005 דף המפלגה, אתר ספרטקוס המפלגה הקומוניסטית של ספרד, באתר אנציקלופדיה בריטניקה (באנגלית) אתר Fiesta del PCE
ג'רמיין ג'קסון

ג'רמיין ג'קסון (באנגלית: Jermaine Jackson; נולד ב-11 בדצמבר 1954) הוא זמר, פזמונאי וגיטריסט אמריקאי, בן משפחת ג'קסון. הוא היה חבר בלהקת חמישיית הג'קסונים, יחד עם ארבעה מאחיו, משנת 1962 עד 1975. ג׳רמיין היה הסולן המוביל השני בלהקה (אחרי אחיו מייקל), וניגן בגיטרה בס. הוא היה הזמר המוביל בכמה מהשירים שלהם, והשתתף בשירה בשירים רבים אחרים, כולל הלהיטים הגדולים, כגון "I'll Be There" ("אני אהיה שם)", "I Want You Back" (אנ') ("אני רוצה אותך בחזרה"), "When the Rain Begins to Fall" (אנ') ("כשהגשם מתחיל לרדת", דואט עם פיה זאדורה (אנ')) ו"דינמיט". כאשר עזבה הלהקה את חברת התקליטים מוטאון, והתאגדה כ"חמישיית הג'קסונים", נשאר ג'רמיין עם מוטאון, בשל נאמנותו למייסד מוטאון ברי גורדי, שלבתו הוא היה נשוי. הוא הוחלף בלהקה על ידי אחיו הצעיר רנדי (אנ'). הוא הצטרף מחדש לחמישית הג'קסונים בשנת 1983, ונשאר שם במהלך פרידות ואיחודים שונים. לג'רמיין הייתה גם קריירת סולו מצליחה, לצד זו של אחיו של מייקל, והיו לו כמה להיטים בצמרת 30 הלהיטים, לאורך כל שנות ה-70 וה-80. הוא גם הפיק והקליט דואטים עם הזמרת האמריקנית ויטני יוסטון בשנים הראשונות בקריירה שלה, והיה המפיק של להקת "Switch". בשנת 2007 השתתף בגרסה הבריטית לתוכנית המציאות "האח הגדול VIP" בה הוא זכה להיכנס ראשון לבית מכלל הדיירים ובגמר הגיע למקום השני לאחר זכייתה של השחקנית ההודית שילפה שטי. מדיה וקבצים בנושא ג'רמיין ג'קסון בוויקישיתוף אתר האינטרנט הרשמי של ג'רמיין ג'קסון אתר האינטרנט הרשמי של ג'רמיין ג'קסון (באנגלית) ג'רמיין ג'קסון, ברשת החברתית פייסבוק ג'רמיין ג'קסון, במסד הנתונים הקולנועיים IMDb (באנגלית) ג'רמיין ג'קסון, באתר Rotten Tomatoes (באנגלית) ג'רמיין ג'קסון, באתר אפל מיוזיק (באנגלית) ג'רמיין ג'קסון, באתר ספוטיפיי ג'רמיין ג'קסון, באתר Last.fm (באנגלית) ג'רמיין ג'קסון, באתר AllMusic (באנגלית) ג'רמיין ג'קסון, באתר MusicBrainz (באנגלית) ג'רמיין ג'קסון, באתר דיזר ג'רמיין ג'קסון, באתר Yandex.Music (ברוסית) ג'רמיין ג'קסון, באתר Discogs (באנגלית) ג'רמיין ג'קסון, באתר Songkick (באנגלית) ג'רמיין ג'קסון, באתר Genius ג'רמיין ג'קסון, באתר בילבורד (באנגלית)
הר מילטון (אנטארקטיקה)

הר מילטון (באנגלית: Mount Milton) הוא הר הממוקם בדרום רכס סנטינל בהרי אלזוורת' שבאנטארקטיקה. גובהו של ההר 3,000 מטרים מעל פני הים. ההר ממוקם 20 קילומטרים דרומית-מזרחית להר קראדוק ו-3 קילומטרים דרומית-מזרחית להר סאות'וויק. ההר מתנשא מעל קרחון קורניקר שמצפון מזרח לו, וקרחון סירמה שממערב לו. ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1959–1957. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם פטריק ג'י. מילטון (Patrick G. Milton), מכונאי מוטס בצי ארצות הברית, ששימש כמפקד טיסת סיור באזור ההר ב-28 בינואר 1958. הר מילטון באתר הסקר הגאולוגי של ארצות הברית מפת אזור הר מילטון מידע גאוגרפי והיסטורי מידע גאוגרפי
הר מילטון

האם התכוונתם ל... הר מילטון (אנטארקטיקה) – הר בדרום רכס סנטינל בהרי אלזוורת' שבאנטארקטיקה הר מילטון (אלברטה) – הר בשטח הפארק הלאומי ג'ספר בפרובינציית אלברטה שבקנדה הר מילטון (יוקון) – הר בטריטוריית יוקון שבקנדה הר מילטון (קולומביה הבריטית) – הר בפרובינציית קולומביה הבריטית שבקנדה הר מילטון (אוסטרליה) – הר בטריטוריה הצפונית של אוסטרליה
תרזה, נסיכת ליכטנשטיין

הנרייטה, נסיכת ליכטנשטיין (בגרמנית: Therese von Liechtenstein,‏ 28 ביולי 1850 - 13 במרץ 1938), הייתה בתו של אלויס השני, נסיך ליכטנשטיין ואשתו של ארנולף, נסיך בוואריה. תרזה נולדה ב-28 ביולי 1850 בטירת ליכטנשטיין, אוסטריה תחתית, לאלויס השני, נסיך ליכטנשטיין ולפרנציסקה קינסקי, רוזנת וצ'יניץ וטטאו, בתם של פרנץ דה פאולה קינסקי, רוזן וצ'יניץ וטטאו ותרזה, רוזנת ורבנה ופרוידנטל. ב-12 באפריל 1882 התחתנה תרזה עם בן דודה ארנולף, נסיך בוואריה, בנו של לואיטפולד, הנסיך העוצר של בוואריה ואחיו של לודוויג השלישי, מלך בוואריה, ממנו נולד לה בנה היחיד, היינריך, נסיך בוואריה (1884–1916) שנהרג במלחמת העולם הראשונה. בשנת 1907 מת בעלה, ובשנת 1916 נהרג בנה במהלך מלחמת העולם הראשונה, וב-13 במרץ 1938 מתה תרזה במינכן. מדיה וקבצים בנושא תרזה, נסיכת ליכטנשטיין בוויקישיתוף תרזה, נסיכת ליכטנשטיין, באתר "Find a Grave" (באנגלית)